ฉลุย! GTG เปิดตัวสกินแคร์กัญชง “บาล์มอเนกประสงค์” มั่นใจหนุนรายได้ปีนี้ 300 ลบ.
GTG เปิดตัวผลิตภัณฑ์ใหม่ ส่ง “บาล์มอเนกประสงค์” บุกตลาด เจาะกลุ่มผู้ใช้งานทั่วไป ขนาดที่พกพาสะดวก เหมาะทุกสภาพผิว มั่นใจหนุนรายได้ปีนี้ 300 ลบ.
GTG เปิดตัวผลิตภัณฑ์ใหม่ ส่ง “บาล์มอเนกประสงค์” บุกตลาด เจาะกลุ่มผู้ใช้งานทั่วไป ขนาดที่พกพาสะดวก เหมาะทุกสภาพผิว มั่นใจหนุนรายได้ปีนี้ 300 ลบ.
9 พ.ค. 2565

ผู้สื่อข่าวรายงานว่า เมื่อวันที่ 5 พฤษภาคม 2565 ที่ผ่านมา ทาง บริษัท โกลเด้น ไทรแองเกิ้ล กรุ๊ป จำกัด หรือ GTG ได้จัดงาน “RAKSA CBD EVENT BY GTG” ณ ศูนย์การค้า ดิ เอ็มควอเทียร์ ชั้น M ซึ่งภายในงานนอกจากจะมีสินค้าและบริการของ GTG ให้ผู้สนใจได้ซื้อและรับบริการแล้ว ยังมีการเปิดตัวผลิตภัณฑ์ใหม่ ได้แก่ “ซีบีดีเอเวอรี่เดย์บาล์ม” หรือ บาล์มอเนกประสงค์ ที่มีส่วนผสมของสาร CBD จากต้นกัญชง Raksa (รักษา) ด้วยรูปแบบผลิตภัณฑ์ที่เป็นแบบตลับ ขนาดที่พกพาสะดวก และยังสามารถใช้ได้กับทุกเพศ ทุกสภาพผิว ทำให้สามารถเข้าถึงกลุ่มค้าได้หลากหลายมากขึ้น
ทั้งนี้ในงานเปิดตัว “RAKSA CBD EVENT BY GTG” นายกฤษณ์ ธีรเกาศัลย์ กรรมการผู้จัดการและผู้ร่วมก่อตั้ง GTG เป็นผู้กล่าวเปิดงาน และแนะนำผลิตภัณฑ์ใหม่ “ซีบีดีเอเวอรี่เดย์บาล์ม” ให้แก่สื่อมวลชนและผู้ที่สนใจ นอกจากนี้ยังได้รับเกียรติจาก Mr. Jaime Carrion Garcia และนายภัทรพล กสิกิจวรกุล มาร่วมให้ข้อมูลเกี่ยวกับการปลูกกัญชาและการใช้สาร CBD เพื่อการแพทย์ในยุโรปอีกด้วย
โดยภายในงานอีเวนต์นอกจากจะมีสินค้าต่างๆที่ทาง GTG ยกทัพไปแล้ว ยังมีกิจกรรม Workshop และบริการเครื่องตรวจวัดความเครียด เครื่องตรวจสุขภาพผิว และ CBD Massage Zone มาให้ผู้เข้าชมงานได้ลองใช้บริการกัน ซึ่งได้รับผลตอบรับที่ดีมากจากทั้งสื่อมวลชนและประชาชนทั่วไปที่เข้าชมงาน ทั้งนี้สินค้าและบริการต่างๆจากทาง GTG นั้นล้วนได้มาจากสารสกัดจากต้นกัญชง Raksa (รักษา) ที่ทาง GTG ทำการค้นคว้าและวิจัยมายาวนานกว่า 3 ปี เพื่อให้ได้มาซึ่งสายพันธุ์กัญชงที่มีสาร CBD มากเป็นอันดับต้นๆ ของโลก และมีปริมาณสารมึนเมา (THC) น้อยตามที่กฎหมายกำหนด
อย่างไรก็ดีในปีนี้ GTG ตั้งเป้ารายได้ 270 – 300 ล้านบาทและเฉลี่ยเติบโตปีละ 55% และอีก 3 ปีคาดว่าจะสามารถมีส่วนแบ่งทางการตลาดได้ถึง 6.3% จากมูลค่ารวมของตลาดสินค้ากัญชงไทย
สำหรับผู้ที่สนใจสินค้าและบริการจากทาง GTG สามารถสอบถามรายละเอียด ได้ทาง Website: www.gtg.co.th และ Facebook:  www.facebook.com/GTGTHAILAND/ หรือสอบถามสั่งซื้อสินค้าผ่านช่องทางออนไลน์ได้ทาง Line – @gtgshop, E-Mail – [email protected] หรือ โทร. 02-002-8001